CELEX: 32011R0311
Language: lt
Date: 2011-03-31 00:00:00
Title: 2011 m. kovo 31 d. Komisijos įgyvendinimo reglamentas (ES) Nr. 311/2011, kuriuo pakeičiamas Tarybos reglamento (EB) Nr. 673/2005, nustatančio papildomus importo muitus tam tikriems Jungtinių Amerikos Valstijų kilmės produktams, I priedas

1.4.2011   
            
            
               LT
            
            
               Europos Sąjungos oficialusis leidinys
            
            
               L 86/51
            
         KOMISIJOS ĮGYVENDINIMO REGLAMENTAS (ES) Nr. 311/2011
   2011 m. kovo 31 d.
   kuriuo pakeičiamas Tarybos reglamento (EB) Nr. 673/2005, nustatančio papildomus importo muitus tam tikriems Jungtinių Amerikos Valstijų kilmės produktams, I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. balandžio 25 d. Tarybos reglamentą (EB) Nr. 673/2005, nustatantį papildomus importo muitus tam tikriems Jungtinių Amerikos Valstijų kilmės produktams (1), ypač į jo 3 straipsnį,
   kadangi:
   
               (1)
            
            
               Kadangi Jungtinės Amerikos Valstijos neužtikrino, kad tolesnis dempingo ir subsidijų kompensacijų aktas (toliau – TDSKA) atitiktų Pasaulio prekybos organizacijos (toliau – PPO) susitarimų įsipareigojimus, Reglamentu (EB) Nr. 673/2005 tam tikriems importuojamiems Jungtinių Amerikos Valstijos kilmės produktams nuo 2005 m. gegužės 1 d. nustatytas papildomas 15 % ad valorem muitas. Remdamasi PPO leidimu sustabdyti lengvatų taikymą Jungtinėms Valstijoms, Komisija kasmet priderina sustabdymo lygį prie TDSKA tuo metu Bendrijai panaikintų arba sumažintų lengvatų lygio.
            
         
               (2)
            
            
               TDSKA išlaidos pastaraisiais metais, apie kuriuos turima duomenų, yra susijusios su 2010 finansiniais metais (nuo 2009 m. spalio 1 d. iki 2010 m. rugsėjo 30 d.) surinktų antidempingo ir kompensacinių muitų paskirstymu. Remiantis Jungtinių Valstijų Muitinės ir sienų apsaugos tarnybos paskelbtais duomenimis, Europos Sąjungai suteiktų lengvatų panaikinimo arba sumažinimo žala yra 9,96 mln. USD.
            
         
               (3)
            
            
               Kadangi lengvatų panaikinimo arba sumažinimo ir dėl to – sustabdymo lygis sumažėjo, 2010 m. į Reglamento (EB) Nr. 673/2005 I priedo sąrašą įtraukti 19 produktų, nurodyti II priede, pirmiausia turėtų būti išbraukti iš to reglamento I priedo. Todėl vienuolika Reglamento (EB) Nr. 673/2005 I priedo sąraše nurodytų produktų turėtų būti išbraukti iš to reglamento I priedo sąrašo jame esančios eilės tvarka.
            
         
               (4)
            
            
               Iš dalies pakeistame I priede išvardytiems iš Jungtinių Valstijų importuojamiems produktams daugiau nei metus taikomas papildomas 15 % ad valorem muitas sudaro 9,96 mln. USD neviršijančią prekybos vertę.
            
         
               (5)
            
            
               Siekiant, kad nebūtų gaišinamas prekių, kurioms nebetaikomas papildomas 15 % ad valorem muitas, muitinis įforminimas, šis reglamentas turėtų įsigalioti jo paskelbimo dieną.
            
         
               (6)
            
            
               Šiame reglamente nustatytos priemonės atitinka Atsakomųjų prekybos veiksmų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 673/2005 I priedas pakeičiamas šio reglamento I priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2011 m. gegužės 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 110, 2005 4 30, p. 1.
   
      PRIEDAS
      
         
            „I PRIEDAS
            Produktai, kuriems taikomi papildomi muitai, nurodomi aštuonių skaitmenų KN kodais. Produktų, klasifikuojamų priskiriant šiuos kodus, aprašymas pateikiamas 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1) su pakeitimais, padarytais Tarybos reglamento (EB) Nr. 493/2005 (2), I priede.
            0710 40 00
            9003 19 30
            8705 10 00
         
      
      
         (1)  OL L 256, 1987 9 7, p. 1.
      
         (2)  OL L 82, 2005 3 31, p. 1.“